**TECHNIKA ÉS TERVEZÉS**

**1-2. osztály**

**Alapelvek:**

A technika és tervezés tantárgy a problémamegoldó gondolkodást, a saját tapasztalás útján történő ismeretszerzést helyezi a középpontba, melynek eszköze a tanórákon megvalósuló kreatív tervező és alkotó munka, a hagyományos kézműves és a legmodernebb digitális technológiák felhasználásával. A tantervben kiemelt szerepet kap a tanulni tudás, a tanultak alkalmazása, a problémamegoldáson alapuló alkotás. Ezt szolgálják a kínált tevékenységek, a nevelés, a kompetenciafejlesztés és a műveltségtartalom leírt rendszere, az egyes elemek arányos megjelenítése. A tantárgy keretében végzett tevékenységek elősegítik, hogy a tanuló aktív szerepkörben tervezési és végrehajtási készségeket alakítson ki az életében felmerülő komplex gyakorlati problémák megoldásához. A tanuló a tanulási folyamat során a közvetlen, mindennapi gyakorlati tevékenység végzése közben valódi anyagokból felhasználható produktumokat hoz létre, az életkorához illeszkedő, biztonságosan kezelhető szerszámok, eszközök segítségével. A tantárgy felhasználja a közismereti tárgyak keretében már elsajátított ismeretek közül azokat, amelyek segíthetnek a mindennapi életben felmerülő problémák megoldásában. Olyan cselekvőképesség kialakítása a cél, amelynek mozgatója a felelősségérzet és az elköteleződés, alapja a megfelelő autonómia és nyitottság, a megoldási komplexitás. A tantárgy struktúrájában rugalmas, cselekvésre építő, tanulóközpontú tanulásra ösztönöz. Az elsajátított tudás hozzájárul a mindennapi életben használható készségek kialakításához és elősegíti a munka világában történő alkalmazkodást.

**Célok:**

A technika és tervezés tantárgy tanulásának célja, hogy a tanuló:

– alkalmazni tudja az előzetes tudását a mindennapi élet problémáinak megoldása során;

– alkotótevékenysége keretében elsajátítsa a produktum kivitelezése lépéssorának megtervezését, a terv alapján a tervhez illeszkedő kivitelező tevékenységek elvégzését, a szakszerű eszközhasználatot, az együttműködésre épülő munkakultúrát;

– ismerje az alapvető technikai folyamatokat;

– megismerje a különböző szakmacsoportok sajátosságait, ezzel támogatva a pályaorientációt, életpályatervezést.

A technika és tervezés tantárgy tanulásának célja, hogy a tanulóban kialakuljon:

– a gyakorlati tevékenységekhez szükséges minden készség és képesség;

– a pozitív alkotó magatartás;

– a komplex gyakorlati problémák megoldási készsége;

– a felelős, környezettudatos beállítottság és a kritikus fogyasztói magatartás.

*Helyi sajátosságunk, hogy tanulóink egy része a cigány nemzetiséghez tartozik.*

*Célunk a cigány nemzetiséghez nem tartozó tanulók megismertetetése a cigány hagyományokkal, kultúrával.*

*Ismerkedjenek meg a cigány nemzetiséghez nem tartozó diákok a cigány hagyományokkal, kultúrával, a hagyományos cigány ételekkel,*

**A tantárgy tanításának specifikus jellemzői az 1–4. évfolyamon:**

Az ember környezetet átalakító tevékenységének, felelősségének megismerése, megértése nem új feladat az iskolát kezdő tanuló számára, hiszen az óvodában naponta végezhetett ilyen jellegű tevékenységeket, az önellátás, önkiszolgálás, a tárgyalkotás, a kézműves és óvodakerti tevékenységek terén. Az alapfokú képzés első nevelési-oktatási szakaszában erre a motivációs bázisra építhető a technika és tervezés tantárgy programja, középpontba helyezve az alkotótevékenységet, a gyakorlati feladatvégzést. A motiváció felkeltésére a tanuló aktív tanulási folyamatba történő bevonásával, játékba ágyazott minta- és modellkövetéssel, tapasztalatszerzéssel, felfedezéssel, az alkotó fantázia mozgósításával nyílik lehetőség. A tudás elsajátításának nagyobb egységekbe történő szerveződését nagymértékben segíti elő a környezeti tapasztalások eredményeként kialakult szokásrend, melynek kitüntetett eseményeit képezik a megelevenített néphagyományok, ünnepek, jeles napok. Kiemelt feladat a kézügyesség életkori sajátosságainak megfelelő fejlesztése, mely meghatározó segítséget jelenthet az íráskészség kialakításában. A tanórákon végzett tudatos, tervszerű átalakító, megmunkáló tevékenységek magukba foglalják a különböző anyagok megismerését, a megmunkálhatóság megtapasztalását, a tervező és technikai folyamatok alkalmazását, a feladatvégzés során keletkező maradványanyagok környezettudatos elhelyezését.

**Fő témakörök az 1–4. évfolyamon**

1. Anyagok a környezetünkben

2. Tárgykészítés különböző anyagokból, építés, szerelés

3. Otthon – család – életmód

4. Jeles napok, ünnepek

5. Közlekedés

**Átfogó célként kitűzött, valamint a fejlesztési területekhez kapcsolódó tanulási eredmények (általános követelmények) az 1–4. évfolyamon**

A nevelési-oktatási szakasz végére a tanuló:

1.elkülöníti a természeti és mesterséges környezet jellemzőit;

2. felismeri, hogy tevékenységei során változtatni tud a közvetlen környezetén;

3. kitartó a munkavégzésben, szükség esetén segítséget kér, segítséget ad;

4. szöveg vagy rajz alapján épít, tárgyakat készít, alkalmazza a tanult munkafolyamatokat, terveit megosztja;

5. munkafolyamatokat, technológiákat segítséggel algoritmizál; 6. megadott szempontok mentén értékeli saját, a társak, a csoport munkáját, viszonyítja a kitűzött célokhoz;

7. alkotótevékenysége során megéli, megismeri a jeles napokat, ünnepeket, hagyományokat mint értékeket;

8. tevékenysége során munkatapasztalatot szerez, megéli az alkotás örömét, az egyéni és csapatsiker élményét;

9. felismeri az egymásért végzett munka fontosságát, a munkamegosztás értékét.

ALKOTÓTEVÉKENYSÉG ANYAGOK VIZSGÁLATA ÉS KIVÁLASZTÁSA

A nevelési-oktatási szakasz végére a tanuló:

1. az anyagok tulajdonságairól érzékszervi úton, önállóan szerez ismereteket – szín, alak, átlátszóság, szag, keménység, rugalmasság, felületi minőség;

2. alkotótevékenysége során figyelembe veszi az anyag tulajdonságait, felhasználhatóságát.

TÁRGYKÉSZÍTÉS, TERVEZÉS, KIVITELEZÉS, ÉRTÉKELÉS

A nevelési-oktatási szakasz végére a tanuló:

1. adott szempontok alapján egyszerűbb tárgyakat önállóan tervez, készít, alkalmazza a tanult munkafolyamatokat;

2. egyszerű szöveges, rajzos és képi utasításokat hajt végre a tevékenysége során;

3. alkotótevékenysége során előkészítő, alakító, szerelő és felületkezelő műveleteket végez el;

4. saját és társai tevékenységét a kitűzött célok mentén, megadott szempontok szerint reálisan értékeli;

5. értékelés után megfogalmazza tapasztalatait, következtetéseket von le a későbbi eredményesebb munkavégzés érdekében.

TECHNIKAI-PROBLÉMAMEGOLDÓ GONDOLKODÁS AZ EMBERI TEVÉKENYSÉG KÖRNYEZETE

A nevelési-oktatási szakasz végére a tanuló:

1. felismeri, hogy tevékenysége során tud változtatni közvetlen környezetén, megóvhatja, javíthat annak állapotán;

2. rendet tart a környezetében;

3. törekszik a takarékos anyagfelhasználásra;

4. szelektíven gyűjti a hulladékot.

PROBLÉMA-MEGOLDÁSI STRATÉGIA

A nevelési-oktatási szakasz végére a tanuló:

1.rendelkezik az életkorának megfelelő szintű probléma-felismerési, probléma-megoldási képességgel.

ÉLETVITEL ÉLETVEZETÉS, FENNTARTHATÓSÁG

A nevelési-oktatási szakasz végére a tanuló:

1. ismeri a családellátó tevékenységeket, melyek keretében vállalt feladatait az iskolai önellátás során munkamegosztásban végzi – terítés, rendrakás, öltözködés, növények, állatok gondozása stb.;

2. otthoni és iskolai környezetének, tevékenységeinek balesetveszélyes helyzeteit felismeri, és ismeri megelőzésük módját.

FOGYASZTÓI, PÉNZÜGYI-GAZDÁLKODÁSI TUDATOSSÁG

A nevelési-oktatási szakasz végére a tanuló:

1. takarékosan gazdálkodik az anyaggal, energiával, idővel;

2. ismeri a tudatos vásárlás néhány fontos elemét.

KÖRNYEZET- ÉS EGÉSZSÉGTUDATOSSÁG

A nevelési-oktatási szakasz végére a tanuló:

1. ismeri az egészségmegőrzés tevékenységeit;

2. ismeri és használni, alkalmazni tudja a legfontosabb közlekedési lehetőségeket, szabályokat, viselkedési elvárásokat.

MUNKAKULTÚRA MUNKAVÉGZÉSI SZOKÁSOK

A nevelési-oktatási szakasz végére a tanuló:

1. tudatosan megtartja az egészséges és biztonságos munkakörnyezetét;

2. az elvárt feladatokban önállóan dolgozik – elvégzi a műveletet.

FELKÉSZÜLÉS A MUNKA VILÁGÁRA

A nevelési-oktatási szakasz végére a tanuló:

1. társaival munkamegosztás szerint együttműködik a csoportos munkavégzés során;

2. felismeri az egymásért végzett munka fontosságát, a munkamegosztás értékét;

3. ismeri a környezetében fellelhető, megfigyelhető szakmák, hivatások jellemzőit.

**A nevelés-oktatás cél- és feladatrendszere az alapfokú képzés első szakaszában, az 1-4. évfolyamon**

Cél a tanulók életében felmerülő komplex gyakorlati problémák megoldási készségének kialakítása, a cselekvés általi tanulás és fejlődés támogatása. A tanulók a tanulási folyamat során használható (működő, megehető, felvehető stb.) produktumokat hoznak létre valódi anyagokból, ezekhez az adott életkorban biztonságosan használható szerszámokat, eszközöket alkalmazva.

**A kommunikációs kompetenciák**: A tantárgy tanulása során a tanuló elképzeléseit, terveit megoszthatja társaival, véleményét ütközteti, a különbségek tisztázásával konszenzusra jut. A tanórákon a csoportban végzett feladatmegoldás során a tanulónak együttműködési készségeit fejlesztve lehetősége nyílik építő jellegű párbeszédre. A tantárgy technikatörténeti ismeretei hozzájárulnak a régi korok – esetleg tájegységenként eltérő – elnevezéseinek megismeréséhez és elsajátításához, amin keresztül bemutatható a gyakorlati tevékenységhez kapcsolódó nyelvhasználat gazdagsága, árnyaltsága és a tájnyelvi értékek.

**A digitális kompetenciák**: A tantárgy olyan értékrendet közvetít, melynek szerves része a környezet folyamatos észlelése, az információhoz jutás, az információk értékelése, beépülése a hétköznapokba.

**A matematikai, gondolkodási kompetenciák**: A technika és tervezés a természettudományos tantárgyak – környezetismeret, természettudomány 5–6. évfolyam – előkészítésében, a tanult ismeretek szintetizálásában és gyakorlati alkalmazásában tölt be fontos szerepet. A célok eléréséhez széles körű, differenciált tevékenységrendszert alkalmaz, mellyel megalapozza a tanulók természettudományos és műszaki műveltségét, segíti a mindennapi életben felmerülő problémák megoldását.

**A személyes és társas kapcsolati kompetenciák**: A tanuló a másokkal közösen végzett csoportos gyakorlati alkotótevékenységek révén szerez tapasztalatot a csoporttagokkal tervezett együttműködés kialakításának lehetőségeiről és a csoporton belüli vezetői, illetve végrehajtói szerepekről. Olyan cselekvőképesség kialakítása a cél, amelynek mozgatója a felelősségérzet és az elköteleződés, alapja pedig a megfelelő autonómia és nyitottság, megoldási komplexitás.

**A tanulók értékelése:**

Az iskolában folyó nevelő – oktató munka tágabb értelemben vett célja, hogy minden tanuló saját lehetőségeinek optimumáig jusson el értelmi, erkölcsi és testi fejlődésében egyaránt. A szűkebb értelemben vett cél, hogy a kialakított mérési, értékelési rendszerben mérjük fel, hogy az iskola tanulói az adott évfolyamon, illetve a meghatározott mérési szakaszban hogyan tettek eleget az iskola helyi tantervében előírt követelményeknek.

Nagy hangsúlyt fektetünk a diagnosztikus és a fejlesztő értékelés szerepére és jelentőségére. Ismernünk kell a kiinduló állapotot ahhoz, hogy megfelelően tervezni tudjuk a folyamatos fejlesztést.

Az ellenőrzés-értékelés lehetséges módjaiban a pedagógusok szabadon dönthetnek, de bizonyos alapelvek betartása mindenkire kötelező.

**Az iskola értékelésének alapelvei**

• A gyermekek és a szülők számára ismert, elfogadott, érthető.

• Személyre szóló, a tanuló személyiségét fejlesztő, segítő szándékú.

• Objektív.

• Sokszínű, serkentő, ösztönző hatású.

• Folyamatos, rendszeres.

• Ismeretekre és azok alkalmazására, tevékenységre irányuló.

• Következetes, szakszerű, tárgyilagos és felelősségteljes.

• A fejlesztési követelményekhez, továbbhaladás feltételeihez igazodó.

• Változatos (szóbeli, írásbeli, szöveges, második évfolyam. elejétől osztályzattal, érdemjeggyel történő).

• Az ismeretek, készségek értékelésén túl a tanulók képességeire és egész személyiségük fejlődésére vonatkozik.

• A tanulók mechanikus emlékezetén kívül az okkereső, problémamegoldó gondolkodásukról is szól.

• Nem lehet a fegyelmezés, retorzió eszköze.

• Hangsúlyozzuk a megfelelő légkör megteremtésének fontosságát.

Az értékelés formái és módja

Az első évfolyamon félévkor és év végén a tanulók teljesítményét, előmenetelét szöveges minősítéssel értékeljük.

Második évfolyamon tanév közben a tanulók teljesítményét érdemjegyekkel osztályozzuk, de félévkor a tanulók teljesítményét, előmenetelét szöveges minősítéssel értékeljük, viszont év végén érdemjegyekkel osztályozunk.

A szöveges minősítés a tanuló teljesítményétől függően a következő lehet:

• Kiválóan teljesített

• Jól teljesített

• Megfelelően teljesített

• Felzárkóztatásra szorult

A KRÉTA elektronikus naplóban iskolánk saját mondatbankot hozott létre. A szöveges értékelés alapját az OM ajánlott mondatbankjai adják.

**Alkalmazott taneszközök**

Iskolánkban a nevelő-oktató munka során a pedagógusok csak olyan nyomtatott taneszközöket (tankönyv, munkafüzet, feladatlapok, stb.) használnak a tananyag feldolgozásához, amelyeket az oktatási hivatal tankönyvvé nyilvánított.

Az egyes évfolyamokon a különféle tantárgyak feldolgozásához szükséges kötelező tanulói taneszközöket a nevelők szakmai munkaközösségei (illetve, ahol nincs munkaközösség, ott az egyes szaktanárok) határozzák meg az iskola helyi tanterve alapján.

A hivatalos tankönyvjegyzékből a szaktanárok, munkaközösségek kiválasztják az oktatásához szükséges könyveket évfolyamok, illetve osztályok szerint. A tankönyvjegyzékben nem szereplő taneszközök beszerzéséhez a szülők jóváhagyását előzetesen írásban be kell szerezni.

A taneszközök kiválasztásánál a szakmai munkaközösségek (szaktanárok) a **következő szempontokat** veszik figyelembe:

• A taneszköz feleljen meg az iskola helyi tantervének!

• Az egyes taneszközök kiválasztásánál azokat kell előnyben részesíteni, amelyek több tanéven keresztül használhatók.

• A taneszközök használatában az állandóságra törekszünk, új taneszköz használatát csak nagyon szükséges, az oktatás minőségét lényegesen jobbító esetben vezetünk be.

• Munkafüzet, feladatlap, témazáró feladatlap választás csak abban az esetben történjen, ha a nevelő használtatja a tanulókkal.

A taneszközök kiválasztásánál a mindenkori érvényes tankönyvtörvény figyelembevételével járunk el.

**Választott kerettanterv forrása**

A Kormány 5/2020. (I. 31.) Korm. rendelete a Nemzeti alaptanterv kiadásáról, bevezetéséről és alkalmazásáról szóló 110/2012. (VI. 4.) Korm. rendelet módosításáról, mellékleteként kiadott kerettantervek.

Helyi tantervünket az alábbi tantervekből, irányelvből adaptáltuk:

• Kerettanterv az általános iskola 1–4. évfolyama számára (https://www.oktatas.hu/kozneveles/kerettantervek/2020\_nat/kerettanterv\_alt\_isk\_1\_4\_evf) Letöltés ideje: 2020.05.11.

**Célok és feladatok 1-2. évfolyamon**

Az ember környezetet is átalakító tevékenységének, felelősségének megismerése, megértése nem új feladat az iskolát kezdő tanulók számára. Az óvodai élet során naponta végeztek munka jellegű tevékenységeket, egyrészt az önellátás, önkiszolgálás, másrészt a tárgyalkotás, a kézműves és óvodakerti tevékenységek terén. Minden óvodai munkatevékenység célja, hogy a gyerekek mintát követve bekapcsolódjanak, és örömmel vegyenek részt benne, megéljék a sikert, büszkék legyenek munkájukra, épüljön, erősödjön motivációs bázisuk.

Az alapfokú képzés első nevelési-oktatási szakaszában erre a motivációs bázisra építve tervezhető a technika és tervezés tantárgy programja, középpontba helyezve az alkotótevékenységet, a munkát. Célszerűen játékba ágyazott minta és modellkövetés, tapasztalatszerzés, felfedezés, alkotás kell, hogy jellemezze a tanórákon megvalósuló aktív tanulási folyamatot. Az ismeretek szervezője az a környezeti tapasztalások során már kialakult szokásrend, amelyhez életvitelünkkel alkalmazkodunk, s amelynek szervező ismeretei és eseményei a néphagyományok, az ünnepek, a jeles napok.

Kiemelt feladat a kézügyesség életkori sajátosságoknak megfelelő fejlesztése. A tanórákon végzett tudatos, tervszerűen átalakító, megmunkáló tevékenységek magukba foglalják a különböző anyagok megismerését, a megmunkálhatóság megtapasztalását, a tervező és technológiai folyamatok alkalmazását, a munka során keletkező hulladékok környezettudatos elhelyezését.

**A témakörök és tevékenységek, óraszámok áttekintő táblázata**

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| **Anyagok a környezetünkben** | 8 |
| **Tárgykészítés különböző anyagokból, építés, szerelés** | 32 |
| **Otthon – család – életmód** | 14 |
| **Jeles napok, ünnepek** | 12 |
| **Közlekedés** | 6 |
| **Összes óraszám:** | 72 |

1. **évfolyam**

**ÉVFOLYAM**: 1. évfolyam

**TANÍTÁSI HETEK SZÁMA**: 36

**HETI ÓRASZÁM**: 1

**ÉVI ÖSSZÓRASZÁM**: 36

**A tematikai egységek áttekintő táblázata**

|  |  |
| --- | --- |
| **Tematikai egység címe** | **Órakeret** |
| **Anyagok a környezetünkben** | 4 |
| **Tárgykészítés különböző anyagokból, építés, szerelés** | 16 |
| **Otthon – család – életmód** | 7 |
| ****Jeles napok, ünnepek**** | 6 |
| **Közlekedés** | 3 |
| Összes óraszám | 36 |

|  |  |  |  |
| --- | --- | --- | --- |
| **Tematikai egység** | | 1. **Anyagok a környezetünkben** | **Órakeret** :**4 óra** |
| **Tanulási eredmények** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * az anyagok tulajdonságairól érzékszervi úton szerez ismereteket   – szín, alak, szag, keménység, rugalmasság,   * alkotótevékenysége során figyelembe veszi az anyag tulajdonságait az anyagok tulajdonságairól érzékszervi úton; | |
| Fejlesztési feladatok és ismeretek | | * Tevékenység során együttműködési készségek fejlesztése * Környezettudatos döntéshozatal a megismert anyagok használata során * Kézügyesség fejlesztése * Természetes és mesterséges anyagok csoportosítása: fa, papír, textil, fonal, * Az anyagok fajtái, tulajdonságai, felhasználhatóságuk * Anyagvizsgálatok érzékszervi úton | |
| **tevékenységek** | | | |
| * Tanulmányi séta: természetes anyagok, levelek, termések gyűjtése * Anyagok felhasználásának megfigyelése közvetlen környezetünkben * Termésfigurák készítése megfelelő formájú és méretű termések válogatása, tervezés * Őszi színek megfigyelése, formák összehasonlítása, asszociáció * Levélpréselés módszerének megismerése: levélkép készítése * Magkép készítése | | | |
| Fogalmak | természetes anyagok, mesterséges anyagok, termések, magvak, fa, papír, textil, szín, árnyalat, átlátszóság, szag, keménység, rugalmasság, felületi simaság | | |

|  |  |  |  |
| --- | --- | --- | --- |
| **Tematikai egység** | | **2. **Tárgykészítés különböző anyagokból, építés, szerelés**** | **Órakeret** **16 óra** |
| **Tanulási eredmények** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * adott szempontok alapján egyszerűbb tárgyakat önállóan készít; * egyszerű rajzos és képi utasításokat hajt végre a tevékenysége során; * rendet tart a környezetében; * szelektíven gyűjti a hulladékot; * rendelkezik az életkorának megfelelő szintű probléma felismerési, probléma megoldási képességgel; * otthoni és iskolai környezetének, tevékenységeinek balesetveszélyes helyzeteit felismeri, és ismeri megelőzésük módját * tudatosan megtartja az egészséges és biztonságos munkakörnyezetét; * ismeri a környezetében fellelhető, megfigyelhető szakmák, hivatások jellemzőit. | |
| **Fejlesztési feladatok és ismeretek** | | * Megfigyelő- és feladatmegoldó képesség fejlesztése * A kreativitás erősítés * Önálló ismeretszerzés támogatása * Biztonságos és balesetmentes eszközhasználat * A takarékosság iránti igény fejlesztése * Környezettudatos magatartás támogatása * Képlékeny anyagok tulajdonságai * Tárgykészítés képlékeny anyagból * A papír tulajdonságainak csoportosítása * Papírmunkák: * hajtogatás, gyűrés, sodrás * tépés, nyírás * díszítés * A fa tulajdonságai, felhasználása   Famunkák:   * darabolás * csiszolás * A fonalak csoportosítása, felhasználása * Fonalmunkák: * hurkolás * csomóz | |
| **tevékenységek** | | | |
| * Képlékeny anyagok tulajdonságainak megismerése, anyagvizsgálat érzékszervekkel * Képlékeny anyagok alakítása: gyúrás, lapítás, gömbölyítés, hengerítés, nyújtás, mintázás * Edénykék, gyöngyök, készítése agyagból * Só-liszt gyurma készítése: figurák, mozgó kompozíció készítése; * Papírfajták és tulajdonságaik megismerése, használatuk * Papír sodrásával, gömbölyítésével, gyűrött és sodrott papírból, papírgömböcskékből őszi fa, őszi kép készítése; * Fatörzs és ágak készítése tépéssel, levelek nyírással, kúpos kialakítás nyírással, ragasztással * Legyezőhajtással, redőzéssel figurák készítése * Origamijelek ismerete alapján növény- és állatfigurák hajtogatása * Papírszövés * Ismerkedés a fával, a fa haszna, a faültetés fontossága, a fa tulajdonságainak megfigyelése * A fa darabolása, csiszolása; * A hurkapálca töréspróbája * Marokkó készítése * Kép készítése hurkapálcából * Spatulából figurák, könyvjelző és ajándékkísérő készítése; * Csomók és masni kötése, sodrás, bojtkészítés, pompon készítése | | | |
| **fogalmak** | természetes anyag, mesterséges anyag, anyagvizsgálat, anyagi tulajdonság, becslés, mérés, sablon, szálas anyag, csomózás, anyagtakarékosság, újrahasznosítás | | |

|  |  |  |  |  |  |
| --- | --- | --- | --- | --- | --- |
| **Tematikai egység** | | | ****3.Otthon – család – életmód**** | **Órakeret** **7 óra** | |
| **Tanulási eredmények** | | | A témakör tanulása hozzájárul ahhoz, hogy a tanuló a nevelési-oktatási szakasz végére:   * ismeri a családellátó tevékenységeket, melyek keretében vállalt feladatait az iskolai önellátás során munkamegosztásban végzi – terítés, rendrakás, öltözködés, növények; * felismeri az egymásért végzett munka fontosságát, a munkamegosztás értékét; * felismeri, hogy tevékenysége során tud változtatni közvetlen környezetén, megóvhatja, javíthat annak állapotán; * otthoni és iskolai környezetének, tevékenységeinek balesetveszélyes helyzeteit felismeri, és ismeri megelőzésük módját; * takarékosan gazdálkodik az anyaggal; * rendet tart a környezetében; * szelektíven gyűjti a hulladékot; * ismeri az egészségmegőrzés tevékenységeit. | | |
| Fejlesztési feladatok és ismeretek | | | * Szokásrend kialakítása * A rendszeresség és a rendszeretet iránti igény formálása * Biztonságos és balesetmentes eszközhasználat * A takarékosság iránti igény fejlesztése * Környezettudatos magatartás támogatása * Az önismeret fejlesztés * Lakásépítés építőelemekkel * Lakberendezés * Egészséges életmód * Egészséges táplálkozás * Étkezési szokások, terítés * Személyi higiénia, tisztálkodás * Öltözködési szabályok * Háztartási balesetek * Napirend, házirend * Takarékoskodás * Környezetvédelem | | |
| Tevékenység | | | |
| * A ház helyiségei, funkciójuk, berendezésük * A szoba berendezése: bútorok készítése * Családtagok bemutatása, köszönés, bemutatkozás * Családi munkamegosztás, házimunka és napi tevékenységek, háztartási munkák csoportosítása * Napirend készítése * Étkezési szokások, az egészséges táplálkozás alapjai, egészséges életmód * Asztalterítés, asztali illemtan, asztalterítés, szalvétahajtogatás, meghívó, ültetőkártya készítése * Tisztálkodási szokások: személyi higiéniához, * Ruházat tisztántartása, szekrényrendezés * Környezetünk tisztán tartása. Alapvető takarítószerek és eszközök használata. Veszélyforrások: gyufa, gáz, elektromos áram balesetmentes használata * Növények a lakásban: növényápolás * Ötletgyűjtés a közvetlen környezetünkben keletkező hulladékok újrahasznosítására. | | | |
| **fogalmak** | lakás, otthon, család, életmód, családi ház, lakberendezés, egészséges életmód, táplálkozás, higiénia, testápolás, öltözködés, veszélyforrás, baleset, háztartási baleset, háztartás, házimunka, munkamegosztás, időbeosztás, napirend, szabadidő, takarékosság, környezet, környezetvédelem, hulladék, szelektív hulladékgyűjtés | | |

|  |  |  |  |
| --- | --- | --- | --- |
| **Tematikai egység** | **4. **Jeles napok, ünnepek**** | | **Órakeret** **6 óra** |
| **tanulási eredmény** | A témakör tanulása hozzájárul ahhoz, hogy a tanuló a nevelési-oktatási szakasz végére:   * adott szempontok alapján egyszerűbb tárgyakat önállóan készít, alkalmazza a tanult munkafolyamatokat; * alkotótevékenysége során figyelembe veszi az anyag tulajdonságait, felhasználhatóságát; * felismeri az egymásért végzett munka fontosságát, a munkamegosztás értékét; | | |
| **Fejlesztési feladatok és ismeretek** | * Magyarságtudat erősítése * Az ünnepléshez kötődő viselkedéskultúra és öltözködéskultúra elemeinek elsajátítása és betartása * Az ajándékozás kultúrájának elsajátítása * Közösen átélt élmények és érzések támogatása * Mikulás * Karácsony * Farsang * Március 15. * Húsvét * Anyák napja | | |
| **Tevékenységek** | | | |
| * Ünnepi díszek, szimbólumok készítése különböző anyagokból: mikulás, karácsonyfa, kokárda, zászló * Csomagolástechnikák: különböző alakú ajándéktárgyak csomagolása * Hímes tojás készítése * Ajándéktárgyak, meghívók, üdvözlőkártyák készítése | | | |
| **fogalmak** | | jeles nap, jelkép, ünnep, népszokás, viselkedéskultúra, öltözködéskultúra, munkaszervezés, dekoráció, esztétika | |

|  |  |  |  |
| --- | --- | --- | --- |
| **Tematikai egység** | | **5. Közlekedés** | **Órakeret** **5 óra** |
| **tanulási eredmény** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * ismeri és használni, alkalmazni tudja a legfontosabb közlekedési lehetőségeket, szabályokat, viselkedési elvárásokat; * rendelkezik az életkorának megfelelő szintű problémafelismerési, problémamegoldási képességgel | |
| **fejlesztési feladatok és**  **ismeretek** | | * Saját felelősség felismerése a közlekedésben * Szabálykövető magatartás kialakítása * Balesetmentes közlekedés támogatása * Együttműködő és együttérző képesség fejlesztése * Etikus magatartás értelmezése és kialakítása * A gyalogos és kerékpáros közlekedés legfontosabb szabályainak megismerése * A kulturált és biztonságos járműhasználat megismerése * A közlekedési szabályok és a járműhasználat gyakorlása szimulációs és valós közlekedési helyzetekben | |
| **Tevékenységek** | | | | |
| * Séta az iskola környékén, figyelemfelhívás a veszélyhelyzetekre: gyalogos és kerékpáros közlekedés, úttesten való átkelés szabályai, közlekedési lámpa jelzéseinek ismerete, közlekedési szituációs játék * Jelzések, táblák megfigyelése * Helyes és helytelen viselkedés megfigyelése és elemzése * Gyalogosokra vonatkozó közlekedési jelzések és táblák megismerése * Tömegközlekedési eszközök megismerése * Udvariassági szabályok megismerése és alkalmazása   A gyermekbalesetek okai, forrásai, megelőzésük. | | | | |
| **fogalmak** | | gyalogos és kerékpáros közlekedés szabályai, tömegközlekedési eszközök, kulturált közlekedés, biztonságos járműhasználat | | |

|  |  |
| --- | --- |
| **A fejlesztés várt eredményei az első évfolyam végén** | Tapasztalatok az ember természetátalakító munkájáról.  A család szerepének megértése. A háztartási és közlekedési veszélyek tudatosulása..  Alapvető háztartási veszélyforrások ismerete.  A hétköznapjainkban használatos anyagok felismerése, tulajdonságaik megállapítása érzékszervi megfigyelések .Életkori szintnek megfelelő probléma felismerés, problémamegoldás.  Anyagalakításhoz kapcsolódó foglalkozások megnevezése.  Képlékeny anyagok, papír, faanyagok, textilek alakítása.  Építés mintakövetéssel .  Az elvégzett munkáknál alkalmazott eszközök biztonságos, balesetmentes használata.  A munka közbeni célszerű rend, tisztaság fenntartása.  Aktív részvétel a tevékenységek során.  A közlekedési veszélyforrások tudatosulása. |

**A továbbhaladás feltételei :**

Mutassa be a családtagokat és rokonokat .

Tartsa be az alapvető közlekedési szabályokat.

Használja megfelelően az eszközöket: író- és rajzeszközök, olló; szabálykövetés, mintakövetés.

A természetben és környezetében

található lapszerű, vonalszerű anyagot tudja összehasonlítani.

Biztonsággal közlekedjen járdán és úttesten.

**2.évfolyam**

**ÉVFOLYAM**: 2. évfolyam

**TANÍTÁSI HETEK SZÁMA**: 36

**HETI ÓRASZÁM**: 1

**ÉVI ÖSSZÓRASZÁM**: 36

**A tematikai egységek áttekintő táblázata**

|  |  |
| --- | --- |
| **Tematikai egység címe** | **Órakeret** |
| **Anyagok a környezetünkben** | 4 |
| **Tárgykészítés különböző anyagokból, építés, szerelés** | 16 |
| **Otthon – család – életmód** | 7 |
| ****Jeles napok, ünnepek**** | 6 |
| **Közlekedés** | 3 |
| Összes óraszám | 36 |

|  |  |  |  |
| --- | --- | --- | --- |
| **Tematikai egység** | | **1.Anyagok a környezetünkben** | **Órakeret** **4 óra** |
| **Tanulási eredmények** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * az anyagok tulajdonságairól érzékszervi úton szerez ismereteket   – szín, alak, szag, keménység, rugalmasság,   * alkotótevékenysége során figyelembe veszi az anyag tulajdonságait | |
| **fejlesztési feladatok és** **ismeretek** | | * Az érzékszervek és az érzékelés fajtáinak megismerése * Véleményformálás a társakkal közös tevékenység során * Tevékenység során együttműködési készségek fejlesztés * Kézügyesség fejlesztése * Természetes és mesterséges anyagok csoportosítása: fa, papír, fém, textil, fonal, műanyag * Az anyagok fajtái, tulajdonságai, felhasználhatóságuk * Anyagvizsgálatok érzékszervi úton | |
| **tevékenységek** | | | |
| * Tanulmányi séta: természetes anyagok, levelek, termések gyűjtése * Anyagok felhasználásának megfigyelése közvetlen környezetünkben * Termésfigurák, termésbábok készítése, figura tervezése, megfelelő formájú és méretű termések válogatása, becslés, tervezés * Őszi színek megfigyelése, formák összehasonlítása, asszociáció * Levélpréselés módszerének megismerése: levélkép készítése * Kavicsfestés | | | |
| Fogalmak | természetes anyagok, mesterséges anyagok, termések, magvak, fa, papír, fém, textil, fonal, műanyag, szín, árnyalat, átlátszóság, szag, keménység, rugalmasság, felületi simaság | | |

|  |  |  |  |
| --- | --- | --- | --- |
| **Tematikai egység** | | **2. **Tárgykészítés különböző anyagokból, építés, szerelés**** | **Órakeret** **16 óra** |
| **Tanulási eredmények** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * adott szempontok alapján egyszerűbb tárgyakat önállóan tervez, készít, alkalmazza a tanult munkafolyamatokat; * egyszerű szöveges, rajzos és képi utasításokat hajt végre a tevékenysége során; * alkotótevékenysége során előkészítő, alakító, szerelő és felületkezelő műveleteket végez el; * felismeri, hogy tevékenysége során tud változtatni közvetlen környezetén, megóvhatja, javíthat annak állapotán; * rendet tart a környezetében; * törekszik a takarékos anyagfelhasználásra; * szelektíven gyűjti a hulladékot; * rendelkezik az életkorának megfelelő szintű problémafelismerési, problémamegoldási képességgel; * tudatosan megtartja az egészséges és biztonságos munkakörnyezetét; * az elvárt feladatokban önállóan dolgozik – elvégzi a műveletet; * társaival munkamegosztás szerint együttműködik a csoportos munkavégzés során; * felismeri az egymásért végzett munka fontosságát, a munkamegosztás értékét; | |
| **fejlesztési feladatok és** **ismeretek** | | * Megfigyelő- és feladatmegoldó képesség fejlesztése * A kreativitás erősítése * Az önkifejezés és a kulturális tudatosság támogatása * Tapasztalás támogatása munkatevékenységek útján * Felelős szerepvállalás és a munkamegosztás erősítése * Önálló ismeretszerzés támogatása * Biztonságos és balesetmentes eszközhasználat * A takarékosság iránti igény fejlesztése * Környezettudatos magatartás támogatása * Képlékeny anyagok tulajdonságai * Tárgykészítés képlékeny anyagból * A papír tulajdonságainak csoportosítása * Papírmunkák: * hajtogatás, gyűrés, sodrás * tépés, nyírás * díszítés * bábkészítés * A fa tulajdonságai, felhasználása * Famunkák: * darabolás * csiszolás * hegyezés * A fonalak csoportosítása, felhasználása * Fonalmunkák: * hurkolás * fonás * csomózás | |
| **tevékenységek** | | | |
| * Képlékeny anyagok tulajdonságainak megismerése, anyagvizsgálat érzékszervekkel * Képlékeny anyagok alakítása: gyúrás, lapítás, gömbölyítés, hengerítés, mélyítés, kivájás, nyújtás, mintázás * Edénykék, gyöngyök, szélcsengő készítése agyagból * Só-liszt gyurma készítése: figurák, mozgó kompozíció készítése * Mézeskalács-készítés * Hagyományos mesterségek megismerése * Papírfajták és tulajdonságaik megismerése, használatuk * Papír sodrásával, gömbölyítésével, gyűrött és sodrott papírból, papírgömböcskékből őszi fa, őszi kép készítése * Fatörzs és ágak készítése tépéssel, levelek nyírással, kúpos kialakítás nyírással, ragasztással * Origami jelek ismerete alapján növény- és állatfigurák hajtogatása * Ünnepi és farsangi díszek készítése termésekből, papírból. Alaklemez, sablon használatával bábok, társasjáték, puzzle, kreatív játékok készítése * Papírszövés * Ismerkedés a fával, a fa haszna, a faültetés fontossága, a fa tulajdonságainak megfigyelése * A fa darabolása, csiszolása, hegyezése * A hurkapálca töréspróbája * Marokkó készítése * Kép készítése hurkapálcából * Kunyhó készítése fonással * Vesszőfonással ajtókopogtató, mini kosár készítése * Mesterségek, műhelyek megismerése * Különböző fonalak, kötelek, cérnák vizsgálata. Növényi és állati eredet. Hogyan készül? Mire használják? * Csomók és masni kötése, sodrás, bojtkészítés, hármas fonás, pomponkészítés | | | |
| **fogalmak** | természetes anyag, mesterséges anyag, anyagvizsgálat, anyagi tulajdonság, képlékenység, becslés, mérés, sablon, szálas anyag, hurkolás, fonás, csomózás, anyagtakarékosság, újrahasznosítás | | |

|  |  |  |  |  |  |
| --- | --- | --- | --- | --- | --- |
| **Tematikai egység** | | | ****3.Otthon – család – életmód**** | **Órakeret** **7 óra** | |
| **Tanulási eredmények** | | | A témakör tanulása hozzájárul ahhoz, hogy a tanuló a nevelési-oktatási szakasz végére:   * ismeri a családellátó tevékenységeket, melyek keretében vállalt feladatait az iskolai önellátás során munkamegosztásban végzi – terítés, rendrakás, öltözködés, növények, állatok gondozása stb. * felismeri az egymásért végzett munka fontosságát, a munkamegosztás értékét; * felismeri, hogy tevékenysége során tud változtatni közvetlen környezetén, megóvhatja, javíthat annak állapotán; * otthoni és iskolai környezetének, tevékenységeinek balesetveszélyes helyzeteit felismeri, és ismeri megelőzésük módját; * takarékosan gazdálkodik az anyaggal, energiával, idővel; * rendet tart a környezetében; * törekszik a takarékos anyagfelhasználásra; * szelektíven gyűjti a hulladékot; * ismeri a tudatos vásárlás néhány fontos elemét; * ismeri az egészségmegőrzés tevékenységeit.   *Megismeri a cigány ételeket.* | | |
| **fejlesztési feladatok és** **ismeretek** | | | * A környezet átalakítás következményeinek értelmezése * A környezet- és egészségtudatosság megalapozása * Szokásrend kialakítása * A rendszeresség és a rendszeretet iránti igény formálása * Biztonságos és balesetmentes eszközhasználat * A takarékosság iránti igény fejlesztése * Környezettudatos magatartás támogatása * Együttműködési képesség kialakítása és erősítése * Az önismeret fejlesztése * Egészséges életmód * Egészséges táplálkozás * Étkezési szokások, terítés * Személyi higiénia, tisztálkodás * Öltözködési szabályok * Háztartási balesetek * Napirend, házirend * Takarékoskodás * Környezetvédelem | | |
| **Tevékenységek** | | | |
| * Saját településünk megismerése: utcák, terek elrendezése, házak, épületek, épülettípusok, lakásfajták * A ház helyiségei, funkciójuk, berendezésük * A szoba berendezése: bútorok készítése * Családtagok bemutatása, köszönés, bemutatkozás * Családi munkamegosztás, házimunka és napi tevékenységek, háztartási munkák csoportosítása * Napirend készítése * Étkezési szokások, az egészséges táplálkozás alapjai, egészséges életmód * Napi étrend készítése: élelmiszerek, ételek, italok, vitaminok * Egyszerű ételkészítés * Asztalterítés, asztali illemtan, asztalterítés, szalvétahajtogatás, meghívó, ültető kártya készítése * Tisztálkodási szokások: személyi higiéniához, testápoláshoz kapcsolódó plakátok készítése * Napszaknak, évszaknak és alkalomnak megfelelő öltözködés: öltöztetőbabák, divatbemutató * Ruházat tisztántartása, szekrényrendezés * Környezetünk tisztán tartása. Alapvető takarítószerek és eszközök használata. Veszélyforrások: gyufa, gáz, elektromos áram balesetmentes használata * Ötletgyűjtés a közvetlen környezetünkben keletkező hulladékok újrahasznosítására.   Cigány ételek megismerése. | | | |
| **fogalmak** | lakás, otthon, család, életmód, családi ház, lakberendezés, egészséges életmód, táplálkozás, higiénia, testápolás, öltözködés, veszélyforrás, baleset, háztartási baleset, háztartás, házimunka, munkamegosztás, időbeosztás, napirend, szabadidő, takarékosság, környezet, környezetvédelem, hulladék, szelektív hulladékgyűjtés | | |

|  |  |  |  |
| --- | --- | --- | --- |
| **Tematikai egység** | | **4. **Jeles napok, ünnepek**** | **Órakeret** **6 óra** |
| **tanulási eredmény** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * adott szempontok alapján egyszerűbb tárgyakat önállóan készít, alkalmazza a tanult munkafolyamatokat; * alkotótevékenysége során figyelembe veszi az anyag tulajdonságait, felhasználhatóságát; * felismeri az egymásért végzett munka fontosságát, a munkamegosztás értékét; * ismeri a környezetében fellelhető, megfigyelhető szakmák, hivatások jellemzőit. | |
| **Fejlesztési feladatok és ismeretek** | | * Magyarságtudat erősítése * Az ünnepléshez kötődő viselkedéskultúra és öltözködéskultúra elemeinek elsajátítása és betartása * Az ajándékozás kultúrájának elsajátítása * Tervek a családban * Esztétikai érzék fejlesztése * Közösen átélt élmények és érzések támogatása * Mikulás * Karácsony * Farsang * Március 15. * Húsvét * Anyák napja | |
| **Tevékenységek** | | | |
| * Ünnepi díszek, szimbólumok készítése különböző anyagokból: mikulás, karácsonyfa, kokárda, zászló * Csomagolástechnikák: különböző alakú ajándéktárgyak csomagolása * Hímes tojás készítése * Ajándéktárgyak, meghívók, üdvözlőkártyák készítése | | | |
| **fogalmak** | jeles nap, jelkép, ünnep, népszokás, viselkedéskultúra, öltözködéskultúra, munkaszervezés, dekoráció, esztétika | | |

|  |  |  |  |
| --- | --- | --- | --- |
| **Tematikai egység** | | **5. Közlekedés** | **Órakeret** **5 óra** |
| **tanulási eredmény** | | A témakör tanulása hozzájárul ahhoz, hogy a tanuló a nevelési-oktatási szakasz végére:   * ismeri és használni, alkalmazni tudja a legfontosabb közlekedési lehetőségeket, szabályokat, viselkedési elvárásokat; * az elvárt feladatokban önállóan dolgozik – elvégzi a műveletet; * rendelkezik az életkorának megfelelő szintű probléma felismerési, probléma-megoldási képességgel. | |
| **fejlesztési feladatok és**  **ismeretek** | | * Saját felelősség felismerése a közlekedésben * Szabálykövető magatartás kialakítása * Balesetmentes közlekedés támogatása * Együttműködő és együttérző képesség fejlesztése * Etikus magatartás értelmezése és kialakítása * A gyalogos és kerékpáros közlekedés legfontosabb szabályainak megismerése * A kulturált és biztonságos járműhasználat megismerése * A közlekedési szabályok és a járműhasználat gyakorlása szimulációs és valós közlekedési helyzetekben | |
| **Tevékenységek** | | | | |
| * Séta az iskola környékén, figyelemfelhívás a veszélyhelyzetekre: gyalogos és kerékpáros közlekedés, úttesten való átkelés szabályai, közlekedési lámpa jelzéseinek ismerete, közlekedési szituációs játék * Jelzések, táblák megfigyelése * Helyes és helytelen viselkedés megfigyelése és elemzése * Gyalogosokra vonatkozó közlekedési jelzések és táblák megismerése * Tömegközlekedési eszközök megismerése * Udvariassági szabályok megismerése és alkalmazása | | | | |
| **fogalmak** | | gyalogos és kerékpáros közlekedés szabályai, tömegközlekedési eszközök, kulturált közlekedés, biztonságos járműhasználat | | |

|  |  |
| --- | --- |
| **A fejlesztés várt eredményei a 2. évfolyam végén** | A család szerepének, időbeosztásának és egészséges munkamegosztásának megértése, káros sztereotípiák lebomlása.  A háztartási és közlekedési veszélyek tudatosulása, egészséges veszélyérzet.  Alapvető háztartási feladatok, eszközök, gépek és az ezekkel kapcsolatos veszélyforrások ismerete.  Példák ismerete az egészséges, korszerű táplálkozás és a célszerű öltözködés terén.  Életkori szintnek megfelelő probléma felismerés, problémamegoldás.  Célszerű takarékosság lehetőségeinek ismerete.  Képlékeny anyagok, papír, faanyagok, fémhuzal, szálas anyagok, textilek magabiztos alakítása.  Építés mintakövetéssel és önállóan.  Az elvégzett munkáknál alkalmazott eszközök biztonságos, balesetmentes használata.  A munka közbeni célszerű rend, tisztaság fenntartása.  Elemi higiéniai és munkaszokások szabályos gyakorlati alkalmazása.  Aktív részvétel, önállóság és együttműködés a tevékenységek során.  A közlekedési veszélyforrások tudatosulása. Az úttesten való átkelés szabályainak tudatos alkalmazása. |
| **A továbbhaladás feltételei 2.évfolyam végén** | **A továbbhaladás feltételei :**  Ismerjék meg otthonuk nélkülözhetetlen lakberendezési tárgyait,  a háztartási balesetek forrását.  Ismerje az anyagok tulajdonsága, alakíthatósága és felhasználása  közti kapcsolatot.  Tudjon kézzel, egyszerű eszközökkel lágy  anyagból egyszerű formát alakítani; *papírt* darabolni  (nyírással, tépéssel), alakítani hajtogatással , formázni.  Különböztesse meg környezetük természetes és  mesterséges anyagait tanítói segítséggel.  Biztonsággal közlekedjen gyalogosként,  ismerve a gyalogos közlekedés veszélyhelyzeteit.  **I**smerje meg az ünnepekhez fűződő hagyományokat,  az ünnepnapokhoz kapcsolódó tárgyalakítás szokásait.  **A**dott szempontok alapján egyszerűbb tárgyakat önállóan tervez, készít, alkalmazza a tanult munkafolyamatokat;  Egyszerű szöveges, rajzos és képi utasításokat hajt végre a tevékenysége során;  Alkotótevékenysége során előkészítő, alakító, szerelő és felületkezelő műveleteket végez el;  Saját és társai tevékenységét a kitűzött célok mentén, megadott szempontok szerint reálisan értékeli;  Értékelés után megfogalmazza tapasztalatait, következtetéseket von le a későbbi eredményesebb munkavégzés érdekében. |

Összeállította:

alsós munkaközösség

Nagypeterd, 2020.05.19.